《怀戴野民先生》
明代·陆大策

宇宙流芳垂竹帛，古情高调是谁欤。池涵太极春长在，门掩光风草不除。

鱼跃鸢飞真自得，今来古往复何如。凭谁他日修遗史，合与渊明一例书。

作者简介：陆大策，字一士，号竹溪。海阳人。隐居东皋，郡守叶元玉闻其名，召见。辞以诗，有“野心甘老碧山云，蓑笠如何可出村”之句，遂访之，与定世外交。时薛侃居东津，往还甚欢。清光绪《海阳县志》卷三六有传。